Autospordiajakirja rally.ee karikavõistlused rahvasprindis 
Üldjuhend 2005

1. KARIKAVÕISTLUSE (KV) ÜLDKORRALDAJA
1.1. KV üldkorraldaja on rally.ee autospordiajakiri.
KV iga etapi jaoks koostatakse juhend, mille kooskõlastab EAL Noorte- ja Rahvaspordikomitee ja registreerib EAL sekretariaat.

2. KV ETAPPIDE KALENDERPLAAN
2.1. KV peetakse mitmeetapilise seeriavõistlusena. 
2.1.1. Korraldatakse kuni kolm etappi.
2.2. KV arvestusse kuuluvad etapid:
13. august - Taali
20. august - Aravete

3. KV OSAVÕTJAD, ARVESTUSKLASSID, VÕISTLUSAUTOD
3.1. KV arvestusklassid: 
3.1.1. J18 - kuni 18-aastased võistlejad (Kaherattaveolised autod mootori töömahuga kuni 2000 cm³, mille võimsus väiksem kui 111 kw. Autodel ei tohi olla EAL kehtivat tehnilist kaarti.)
3.1.2. ML - Moskvich Liiga tehnonõuetele vastavad autod
3.1.3. 2WD-V - kuni 1800 cm³ mootori töömahuga kaherattaveolised autod
3.1.4. 2WD-S - üle 1800 cm³ mootori töömahuga kaherattaveolised autod
3.1.5. 2WD vaba - kaherattaveolised autod, sh EAL tehnilist kaarti omavad autod
3.1.6. 4WD vaba - neljarattaveolised autod, sh EAL tehnilist kaarti omavad autod
3.2. Võistlusautod (v.a. EAL tehnilist kaarti omavad vabaklassi autod) peavad vastama rahvaralli ja rahvasprindi tehnilistele tingimustele.
3.3. Klassides 2WD vaba ja 4WD vaba on lubatud võistelda autodel, mis on EAL võistlusmäärustike kohased kas ralliks, rallikrossiks või ringrajasõiduks ning mis omavad ASN tehnilisi kaarte.

4. KV TULEMUSED
4.1. KV arvestust peetakse individuaalselt.
4.1.1. Etapil osalemiseks loetakse startimist vähemalt kahes voorus.

4.2. Etapil omistatakse finišiprotokollide järgi arvestuspunkte igas võistlusklassis esimesele kümnele võistlejale vastavalt 12-10-8-7-6-5-4-3-2-1. Kui etapil stardib klassis alla 5 võistleja, siis karikasarja arvestuspunkte selles klassis etapil ei anta.

4.3. KV lõpptulemused selguvad etappidel kogutud arvestuspunktide liitmisel. 

4.4. Võrdsete punktisummade puhul eelistatakse etappidel kõrgemaid kohti saavutanud võistlejat. Edasisel võrdsusel otsustab parem koht viimasel toimunud etapil.

5. KV AUTASUSTAMINE
5.1. Iga klassi parimat (hooaja punktitabeli järgi) autasustatakse karikaga.
5.2. Korraldajad ja sponsorid võivad välja panna eriauhindu.